ગત અઠવાડિયે દીના વાડિયાનું ૯૮ વર્ષની વયે નિધન થયું. દીના પાકિસ્તાનના રાષ્ટ્રપિતા મોહમ્મદ અલી જીણા અને રતિ પેટિટના એકમાત્ર સંતાન હતા. દીનાનો જન્મ થયો ત્યારે જીણા અને રતિનું દાંપત્ય જીવન ઠીક નહોતું ચાલતું અને એ કારણે દીનાએ ઘણી તકલીફો સહેવી પડી હતી. સન ૧૯૧૯ના ઑગસ્ટ મહિનામાં જીણા રતિને લઈને લંડન એક સંસદીય સમિતિ પાસે સુધારા માટે ગયા ત્યારે ૧૪ ઑગસ્ટના દિવસે દીનાનો જન્મ થયો હતો. જીણાના મિત્ર સરોજિની નાયડૂએ લખ્યું છે કે રતિ તૂટેલી પતંગ જેવી દેખાતી હતી… તે બહુ ખુશ નહોતી દેખાતી…